**ИЗРАЕЛ от Варна**

03.04 – 06.04.2020

15.05 – 18.05.2020

29.05 – 01.06.2020

4 дни / 3 нощувки / 3 закуски / 3 вечери

Програма и Специална оферта за 65+

**Акценти на програмата:**

* **Йерусалим** (Божи гроб, Сион, Гетсимания, Стената на плача)
* **Витлеем** (църквата Рождество Христово)
* **Йерихон** (най-древният град в света)
* **Каср ал Яхуд** (място на Кръщението Христово)
* **Мъртво море** (време за плаж и релакс)
* **Лод** (църквата св. Георги с гроба на светеца)
* **Тел Авив и Яфо** (древност и съвремие в едно)

**1 ден: Варна – Тел Авив/Яфо – Витлеем**

Среща на летище Варна „Черно море” в **10:15 ч**. Полет за Тел Авив в **12:15 ч**. Пристигане на летище Бен Гурион в **14:35ч**. Посрещане в залата за пристигащи от представител на местния туроператор. Панорамна обиколка на Тел Авив. Туристическа програма в Яфо, един от най-старите градове в Близкия изток, намиращ се на възвишение, предлагащо неоценима гледка към брега на Тел Авив с неговите плажове. Посещение в района на старото пристанище – чудесни ресторанти, в които се предлагат морски ястия, малки кафенета и пекарни, скрити в тесните павирани улички. Отпътуване за Витлеем. **Вечеря и нощувка във Витлеем.**

**2 ден: Витлеем – Йерусалим – Витлеем**

Закуска. Панорамна гледка от Маслинения хълм към столицата Йерусалим, който е разположен в южната част на плато, част от Юдейските планини и включва Елеонския хълм на изток и хълма Скопий на североизток от центъра на града. Туристическа програма в Йерусалим – съгласно конституцията на държавата Израел, нейна единна и неделима столица. Пешеходна обиколка на Стария град: Гетсиманската градина – традиционно почитана като мястото, където Иисус Христос се моли в нощта на залавянето му. Днес за това събитие напомнят една базилика, посветена на страданията Христови, и осем стари маслинови дървета, чиято възраст е над 2000 години. Виа Долороса (от лат. „Пътят на болката“) – това e улицата в древен Йерусалим, по която е минал с кръста Иисус Христос към мястото на разпятието (Голгота); храмовият комплекс Божи гроб – най-святото място на Християнския свят, където е разпнат, погребан и възкръснал Христос; Стената на плача – единствената структура, останала от Йерусалимския (Соломоновия) храм. Названието ѝ идва от това, че евреите често отивали там, за да тъжат за гибелта на храма; Хълмът Сион (Давидовият град) – гробът на цар Давид и стаята на Тайната вечеря. Посещение на Новия град на Йерусалим: парламента на държавата Израел (Кнесет), Министерствата на Израел, Музея на Израел (отвън). Посещение на рожденото място на Господ Иисус Христос – Витлеем, и построената в чест на това събитие базилика – „Рождество Христово**“**, голямата забележителност на града. Във Витлеем е роден и Давид, вторият цар на Израел, поради което в Библията градът е наричан често „градът на Давид“. Според библейско пророчество Месията трябвало да бъде потомък на Давид и да се роди в неговия град. **Вечеря и нощувка във Витлеем.**

**3 ден: Йерихон – Каср ал Яхуд – Мъртво море**

Закуска. Отпътуване за Йерихон – най-ниско разположеният град под морското равнище и едно от най-древните селища в света. Поглед към Манастира на изкушенията, който се намира в скалите, където Иисус Христос е постил и се е молил четиридесет дена и четиридесет нощи. Посещение на Каср ал Яхуд – мястото на кръщението на Иисус Христос на река Йордан. Заминаване за Мъртво море – най-ниското място в света (около 420 метра под морското равнище). Свободно време за къпане в най-соленото море. Връщане в хотела. **Вечеря и нощувка**.

**4 ден: Лод – Тел Авив (летище Бен Гурион) – Варна**

Закуска. Посещение на църквата с гроба на Свети Георги в Лод (древният град Лида Палестинска). Трансфер до летище Бен Гурион. Полет за България в **15:25 ч**. Пристигане на летище Варна около **17:55 ч**.

**Специална оферта за 65+**

+ С водач-екскурзовод от България

+ безплатни слушалки по време на туровете

+ 10 кг ръчен багаж

|  |  |  |  |  |
| --- | --- | --- | --- | --- |
| **Дати:** | **На човек в двойна стая** | **Самостоятелна****стая** | **Трети възрастен****в стая** | **Дете до 11 г. с 2ма възрастни в стая** |
| **03.04 – 06.04** Цена „оферта 65+” | **1079 лв**за над 65+ **1029 лв** | **1279 лв**за над 65+ **1229 лв** | **1079 лв**за над 65+ **1029 лв** | **979 лв**-------- |
| **15.05 – 18.05** Цена „оферта 65+” | **999 лв**за над 65+ **959 лв** | **1199 лв**за над 65+ **1159 лв** | **999 лв**за над 65+ **959 лв** | **899 лв** |
| **29.05 – 01.06** Цена „оферта 65+” | **999 лв**за над 65+ **959 лв** | **1199 лв**за над 65+ **1159 лв** | **999 лв**за над 65+ **959 лв** | **899 лв** |
| **„Оферта 65+” е валидна само и единствено за клиенти, навършили 65 години.** **Местата са ограничени!** |

**Цената включва:**

* самолетен билет Варна – Тел Авив – Варна с полет на авиокомпания Уиз Еър с включен салонен багаж (1 раница с размери 40/30/20 cm и 1 ръчен багаж до 10 kg с размери 55/40/23 cm)
* летищни такси
* водач-екскурзовод от България, представител на ТА
* местен екскурзовод в Израел
* 3 нощувки със закуски и вечери във **Витлеем (**хотел **Paradise 3\*** [http://www.paradisebethlehem.com](http://www.paradisebethlehem.com/) или подобен)
* луксозен автобус с безплатен WI-FI
* саунд система със слушалки по време на туровете
* всички трансфери по програмата
* всички екскурзии по програмата
* входни такси за обектите по програмата
* сертификат за хаджийство
* медицинска застраховка със ЗД „Евроинс” – 10 000 евро

**Цената не включва:**

* бакшиши: 5 долара на турист на ден (заплащат се в Израел);
* чекиран багаж: можете да се информирате за цената и допустимите килограми в нашите офиси или на сайта на Уиз еър;
* застраховка „Отмяна на пътуване” (повече информация може да получите в нашите офиси).

**Условия за записване**:

* копие от международен паспорт
* ;
*

депозит от 400 лева на човек

;

* доплащане: 45 дни преди датата на заминаване;
* цената на екскурзията до Израел е калкулирана при курс на щатския долар 1 USD = 1.75 лв.

**Необходими документи:**

* международен паспорт с мин. валидност 6 месеца след датата на връщане;
* за деца до 18 г., пътуващи с един или без родител, е необходима нотариална заверка от единия или двамата родители!
* Няма визови, санитарни и медицински изисквания при пътуване в Израел.

**Стандартни такси за прекратяване:**

Записаните туристи могат да прекратят договора при заплащане на стандартните такси за прекратяване:

1/ от деня, следващ деня на подписване на договора, до 60 календарни дни преди датата на отпътуване - такса в размер на 100 лв. на турист и неустойка за услуги - анулационните условия на авиопревозвача при закупени самолетни билети)

2/ от 59 до 31 календарни дни преди датата на отпътуване - 100% от внесения депозит

3/ под 30 календарни дни преди датата на отпътуване - 100% от общата цена на туристическия пакет

**Забележки:**

* Цената е валидна при група от минимум 30 плащащи туристи.
* При несъбиране на минималния брой записани, туристът ще бъде уведомен най-късно 20 дни преди началото на пътуването.
* при отказ от пътуване от страна на клиента сумите за вече издадени самолетни билети не се възстановяват, без значение колко време остава до пътуването (моля, погледнете сроковете за анулации);
* позволените размери и килограми на салонния багаж на авиокомпания Уиз еър е политика на самата авиокомпанията, която може да бъде променяна;
* Посочените хотели са примерни, настаняването в тях става при наличието на свободни места към момента на заявяване на пътуването /настаняването се осъществява в посочените хотели или в подобни/;
* Tуроператорът си запазва правото да променя последователността на изпълнение на мероприятията по програмата.

**Застраховка „Отмяна от пътуване”:** Агенцията предоставя възможност за сключване на допълнителна застраховка „Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия или негови близки, неотложно явяване на дело, съкращаване от работа и др. Застраховката се сключва в деня на извършено първо плащане на направената резервация за организирано пътуване. Повече информация в офисите на фирмата.

Цената на екскурзията е калкулирана при курс на щатския долар 1 USD = 1.75 лв!

Туроператорът има сключена застраховка „Отговорност на Туроператора”

по смисъла на чл.97 от Закона за туризма,

с полица №: 13061910000134 на ЗК „ЛЕВ ИНС” АД.